Diari Oficial de la Generalitat Valenciana


Sumari del DOGV 2286, del 10-06-1994 (1994/831675)

ORDRE de 17 de maig de 1994, de la Conselleria d'Educació i Ciència per la qual s'autoritza la ampliació d'unitats en els nivells d'Educació Pre-escolar i d'Educació Primària, i l'obertura i funcionament d'un centre d'Educació Secundaria Obligatòria en el centre docent privat Madre Sacramento, de Torrent (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/17/(1)/dof/vci/html**

### Dades del document

Número de DOGV
:   2286

Data del DOGV
:   10-06-1994

Secció del DOGV
:   DISPOSICIONS GENERALS

Número del document
:   1994/831675


Data del document
:   17-05-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 17 de maig de 1994, de la Conselleria d'Educació i Ciència per la qual s'autoritza l'ampliació d'unitats en els nivells d'Educació Preescolar i d'Educació Primària, i l'obertura i funcionament d'un centre d'Educació Secundària Obligatoria en el centre docent privat Madre Sacramento, de Torrent (Valencia). [94/3756]  
Vist l'expedient incoat a instància de Natividad Martín Arribas, com a representant de la titularitat del centre docent Madre Sacramento, amb número de codi 49033000, situat a l'avinguda del País Valencià, 170, de Torrent (Valencia), en sol·licitud d'ampliació d'1 unitat en el nivell d'Educació Preescolar, d'1 unitat en el nivell d'Educació Primària, i d'autorització d'obertura i de funcionament d'un centre d'Educació Secundària Obligatòria amb 8 unitats i 240 llocs escolars.  
Vist que per Resolució de 20 d'octubre de 1993, de la Direcció General de Centres Docents s'aprovà l'expedient i el projecte d'obres en què es declarava l'adequació d'aquest als requisits mínims del Reial Decret 1004/1991, de 14 de juny (BOE de 26 de juny).  
Vistos els informes de la Unitat Tècnica de Construccions i de la inspecció educativa.  
Vistos la Llei de Règim Jurídic de les Administracions Públiques i del Procediment Administratiu Comú; la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat pel Reial Decret 535/1993, de 12 d'abril.  
Vistos el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar al centre docent privat anomenat Madre Sacramento, amb número de codi 30812959, situat a l'avinguda del País Valencià, 170, de Torrent (Valencia), i la titularitat del qual correspon a les Religiosas Adoratrices del Santísimo Sacramento y de la Caridad:  
- L'ampliació d'1 unitat en el nivell d'Educació Preescolar, quedant configurat, així, en l'esmentat nivell, amb 3 unitats i 120 llocs escolars.  
- L'ampliació d'1 unitat en el nivell d'Educació Primària, quedant configurat, així, en l'esmentat nivell, amb 12 unitats i 300 llocs escolars.  
- L'obertura i funcionament d'un centre d'Educació Secundària Obligatòria per a fer ensenyaments d'Educació Secundària Obligatòria amb 8 unitats i 240 llocs escolars.  
Segon  
L'autorització d'obertura i funcionament referida al nivell educatiu corresponent a l'Educació Secundària Obligatòria tindrà efecte d'acord amb la implantació progressiva del nou sistema educatiu, tal com estableix el calendari d'aplicació vigent.  
DISPOSICIÓ ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta Ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-la prèviament al conseller d'Educació i Ciència, tal com exigeix l'article 110.3 de la Llei 30/1992.  
Valencia, 17 de maig de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI